Dioksiner er en gruppe klororganiske forbindelser som hovedsakelig dannes som uønskede biprodukter under forbrenning og visse industrielle prosesser. De er svært toksiske for levende organismer og blir ofte funnet i høye konsentrasjoner i toppredatorer som isbjørn, spekkhogger og rovfugler. Dette skyldes nettopp biomagnifisering; dioksiner binder seg ofte til fettvev og brytes meget sakte ned, noe som fører til akkumulasjon i næringskjeden.